पाएं अपने शहर की ताज़ा ख़बरें और फ्री ई-पेपरडाउनलोड करें
रेलवे में पक्की नौकरी लगवाने के नाम पर महिला से दाे युवकाें ने 5.10 लाख की धाेखाधड़ी कर दी। आराेपियाें ने महिला काे रेलवे ठेकेदार के पास प्राइवेट नौकरी लगवा दी। जब उसे पता चला ताे उसने पैसे वापस मांगे। पैसे नहीं देने पर पुलिस शिकायत की। अब बलदेव नगर थाना ने केस दर्ज किया है।
शिकायत में सेठी नगर की निशा ने बताया कि उसने एमए इंग्लिश व बीएड पास की है। इंग्लिश में हरियाणा शिक्षक पात्रता परीक्षा (एचटेट) भी पास हैं। उनकी शादी महेंद्रगढ़ जिले के संदीप से हुई है। निशा के मुताबिक उसके भाई हर्षित के दोस्त जग्गी कॉलोनी निवासी कर्ण शर्मा की फतेहाबाद के गांव जमालपुर शेखां के रवि कुमार से जान-पहचान है।
रवि ने कहा कि उसकी मासी का बेटा राहुल रेलवे में नौकरियां लगवाता है। निशा ने अपनी नौकरी के लिए राहुल व रवि कुमार के साथ 5 लाख 10 हजार में बात पक्की। जिसमें 5 लाख लगवाने के लिए और 10 हजार आने जाने का खर्चा बताया। उसने कागजात राहुल व रवि काे दे दिए और अलग-अलग तारीख में 40 हजार, 70 हजार व 1.50 लाख रुपए दिए।
एक दिन कैंट में डीआरएम ऑफिस के बाहर खड़ा कर दिया। उसे कहा गया कि उसे नौकरी का नियुक्ति पत्र मिलेगा। मगर उस दिन काेई लेटर नहीं मिला। इसके बाद 24 दिसंबर 2020 काे रवि व राहुल ने बकाया 2.50 लाख भी ले लिए। इसके बाद उन्हाेंने 5 लाख का शपथ पत्र बनवाकर दिया और उसकी नौकरी रेलवे ठेकेदार के पास लगवा दी।
उसने दाेनाें काे कई बार बाेला कि यह प्राइवेट ठेकेदार पर प्राइवेट नौकरी है। तब उन्हाेंने उसे बताया कि पहले तीन महीने की ट्रेनिंग होगी, उसके बाद उसे पक्का कर दिया जाएगा। लेकिन अब तक वह प्राइवेट ठेकेदार पर नौकरी कर रही है। जब वह पैसे मांगती है ताे उसे आगे टाइम देते रहते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn